**REPUBLIKA HRVATSKA**

**KRAPINSKO – ZAGORSKA ŽUPANIJA**

**SREDNJA ŠKOLA OROSLAVJE**

**OROSLAVJE, LJUDEVITA GAJA 1**

KLASA: 003-06/18-01/06

URBROJ: 2113/04-380/1-4-03-18-4/1

Oroslavje, 20. lipnja 2018.

**IZVOD IZ ZAPISNIKA**

**17. SJEDNICE ŠKOLSKOG ODBORA**

**održane 20. 6. 2018. u 17 sati**

Sjednica je održana u prostoriji školske knjižnice.

Prisutni članovi ŠO: Blaženka Babić, Helena Beljak, Ivanka Jagečić, Marina Krsnik i Davor Sokač.

Opravdano odsutni: Darko Sitarić Knezić i Vladimir Zrinski. Sjednici je prisustvovala i ravnateljica Natalija Mučnjak te sindikalni povjerenik Darko Ciglenečki.

Predsjednik ŠO utvrdio je da je prisutni broj članova ŠO (5/7) dovoljan za donošenje pravovaljanih odluka na 17. sjednici te je istu otvorio i predložio

**DNEVNI RED**

1. Prihvaćanje Zapisnika sa 16. sjednice Školskog odbora
2. Davanje prethodne suglasnosti za zasnivanje radnog odnosa
3. Donošenje Pravilnika o obradi i zaštiti osobnih podataka
4. Donošenje Odluke o kriterijima utvrđivanja većih odstupanja u bilješkama uz financijske izvještaje
5. Donošenje Odluke o kriterijima za izbor nastavnika godine
6. Razno

Jednoglasno je prihvaćen dnevni red.

Točka 1.

Jednoglasno je prihvaćen Zapisnik sa 16. sjednice ŠO.

Točka 2.

ŠO je jednoglasno donio

**O D L U K U**

**Daje se prethodna suglasnost za zasnivanje radnog odnosa na neodređeno radno vrijeme s**

**Vesnom Gudan,** NKV radnicom**,** zaposlenom na poslovima „spremačice“, na neodređeno nepuno radno vrijeme od 20 sati tjedno, odnosno 4 sata dnevno.

Točka 3.

Školski odbor je jednoglasno donio

**O D L U K U**

**Donosi se Pravilnik o obradi i zaštiti osobnih podataka.**

Točka 4.

ŠO je jednoglasno donio

**O D L U K U**

**U Bilješkama uz Izvještaje o prihodima i rashodima, primicima i izdacima navode se razlozi zbog kojih je došlo do većih odstupanja od ostvarenja u izvještajnom razdoblju prethodne godine.**

**Većim odstupanjem u smislu točke I. ove Odluke smatra se odstupanje od 10 % i više u odnosu na prethodnu godinu, kada je Škola obvezna navesti razloge odstupanja od ostvarenja.**

**Odstupanja od ostvarenja u izvještajnom razdoblju koja su manja od 2.000,00 kn neće se razmatrati.**

**Za odstupanja od ostvarenja u izvještajnom razdoblju koja prelaze iznos od 50.000,00 kn potrebno je navesti razloge, bez obzira na postotak odstupanja.**

**Ova Odluka stupa na snagu danom donošenja, a primjenjuje se od lipnja do prosinca 2018. godine.**

Točka 5.

ŠO je jednoglasno donio

**O D L U K U**

**Donose se Kriteriji za izbor nastavnika godine.**

**Kriteriji se prilažu ovom Zapisniku i čine njegov sastavni dio.**

Točka 6.

Ravnateljica je izvijestila članove ŠO da svaka županija predlaže dva Centra izvrsnosti, a izabran će biti jedan. U KZŽ su predloženi SŠ Krapina u sektoru elektrotehnike i SŠ Zabok u sektoru turizma i ugostiteljstva. Mi smo partneri Tehničkoj školi Čakovec u sektoru strojarstva. Potpisali smo Ugovor o partnerstvu, pripada nam pravo na dio opreme i edukaciju zaposlenih u razdoblju pet godina. Na pisanu obavijest koju smo uputili županu KZŽ javio se osobno župan i pružio podršku uređenju CNC praktikuma. U prvoj fazi doznačit će nam 100.000,00 kn, a kasnije dodatna sredstva. Poziv za dostavu ponuda izvedbe elektrotehničkih instalacija upućen je na pet adresa pa očekujemo ponude. Paralelno s navedenim radovima izmijenili bi stolariju i obavili druge potrebne građevinske radove uređenja CNC praktikuma.

11. lipnja započelo je obrazovanje odraslih u dvije grupe i traje do 20. srpnja. Budući da su smanjena sredstva za projekt K1 morat ćemo iz vlastitih izvora osigurati 2.500 E za drugog nastavnika pratitelja.

Sjednica je završena u 18:15 sati.

Zapisnik je dovršen s drugom (2.) stranicom.

ZAPISNIČAR PREDSJEDNIK ŠKOLSKOG ODBORA

Vlasta Knezić, dipl. iur. Davor Sokač, dipl. ing.